Source: https://nasapovazska.sme.sk/c/20535015/ani-rozhodnutie-krajskeho-sudu-nepomohlo.html
Timestamp: 2017-05-24 17:35:24+00:00

Document:
Ani rozhodnutie krajského súdu nepomohlo - nasapovazska.sme.sk
Téma financovania Súkromnej základnej umeleckej školy v Dubnici nad Váhom je ako začarovaný kruh. Jedna strana tvrdí, že mesto má škole poskytnúť dotácie, čo potvrdil aj krajský súd. Mesto tvrdí opak. 17. máj 2017 o 12:31 Viera Žaludková
Do diskusie o financovaní školy sa zapojili aj rodičia.(Zdroj: VŽ)Písmo:A-|A+072DUBNICA NAD VÁHOM. Súkromná škola vznikla z elokovaného pracoviska v roku 2015. Podľa mesta vznikla nezákonne, lebo nemala jeho súhlas. Preto odmieta vyplatiť dotáciu na mzdy a prevádzku. Ministerstvo školstva naopak hovorí, že vznikla v súlade so zákonom a súhlas mesta nebol potrebný.V prospech školy rozhodol uznesením aj krajský súd. Mesto nesúhlasí, podalo kasačnú sťažnosť na najvyšší súd.Dlhodobá záležitosťFinancovanie súkromnej školy bolo predmetom rokovania mestského zastupiteľstva viackrát. Poslanci žiadali aj o zmenu všeobecne záväzného nariadenia o financovaní škôl, nič sa však nezmenilo.Na aprílovom rokovaní sa poslanci financovaním školy opäť zaoberali na návrh poslanca Petra Wolfa. Tentoraz mal oveľa väčšiu podporu u kolegov ako na predchádzajúcich zasadaniach. Žiadal o prerokovanie postupu mesta pri financovaní školy s tým, že 11. apríla doručil do podateľne návrh nariadenia, ktoré by umožnilo škole dotáciu vyplatiť. Návrh však nebol na úradnej tabuli zverejnený, ani ho mestský úrad nepožiadal o prípadnú zmenu.Zároveň upozornil, že vo veci už rozhodol krajský súd. „Z uznesenia súdu jasne vyplýva, že poslanci porušili zákon,“ skonštatoval.Upozornenie prokurátoraVlani v auguste poslal prokurátor mestu upozornenie, týkajúce sa financovania súkromnej školy. Konštatoval, že rozhodnutie ministerstva školstva ani mesta nebolo potrebné, pretože podľa zákona sa elokované pracoviská stali školami alebo školskými zariadeniami s účinnosťou od 1. septembra 2015. Prokurátor odporučil školu zahrnúť do všeobecne záväzného nariadenia o dotáciách pre školy a školské zariadenia.Mestské zastupiteľstvo upozornenie prokurátora zobralo na vedomie. Ale opäť sa nič nezmenilo. Škola stále zostávala bez peňazí.Uznesenie súduKeďže mesto nekonalo, okresná prokuratúra v Trenčíne podala žalobu na krajský súd, ktorý v apríli tohto roka rozhodol v prospech mesta. „Krajský súd v Trenčíne vydal uznesenie, ktorým uložil žalovanému (mestu), aby v lehote 2 mesiacov od právoplatnosti tohto uznesenia vykonal úkon – zaradil Súkromnú základnú umeleckú školu, so sídlom na Ulici školskej, číslo 386 v Dubnici nad Váhom, do Všeobecne záväzného nariadenia číslo 8/2015 o určení výšky dotácie na prevádzku a mzdy na žiaka základnej umeleckej školy, dieťa materskej školy a školských zariadení so sídlom na území mesta Dubnica nad Váhom,“ informoval Roman Tarabus, hovorca krajského súdu. Uznesenie nadobudlo právoplatnosť 19. apríla 2017.Podľa súdu má mesto povinnosť financovať mzdy a prevádzku školy, keď o to zriaďovateľ požiada. V zdôvodnení svojho rozhodnutia súd ďalej konštatuje, že neobstojí vyjadrenie mesta a jeho pochybnosti“Porazeným budú len deti tejto školy.„Lea Škandíkováohľadom zákonnosti vzniku tejto školy a nároku školy na dotáciu dôvodiac, že zriaďovateľ školy nepožiadal mesto Dubnica nad Váhom o povolenie k jej vzniku.„Krajský súd zároveň upozornil žalovaného, že vydaním tohto uznesenia sa súdne konanie nekončí a žalovaný je povinný krajskému súdu v určenej lehote doručiť oznámenie o vykonanom úkone. V prípade, že žalovaný svoju nečinnosť v určenej lehote neodstráni, krajský súd pristúpi k uloženiu pokuty,“ doplnil Tarabus.Mesto sa odvolaloPodľa Kataríny Minárikovej, hlavnej kontrolórky mesta, sú príjmy z podielových daní vlastným príjmom obce, a tým sa súd nezaoberal. „Uznesenie súdu nespochybňujem, mesto však podá voči nemu kasačnú sťažnosť,“ doplnila.Primátor Jozef Gašparík upozornil, že mesto dalo prípad analyzovať právnickej kancelárii. Potvrdil, že určite sa odvolajú. Na otázku Wolfa, kto berie na seba zodpovednosť za nesplnenie uznesenia súdu, odpovedal, že za financie je zodpovedný primátor.Mesto voči uzneseniu v máji v zákonom stanovenej lehote podalo kasačnú sťažnosť. Ako informovala prednostka mestského úradu Mariana Páleníková, zároveň požiadali aj o priznanie odkladného účinku rozhodnutia krajského súdu.Najvyšší súd môže kasačnej sťažnosti priznať odkladný účinok, ak by právnymi následkami napadnutého rozhodnutia krajského súdu hrozila závažná ujma a priznanie odkladného účinku nie je v rozpore s verejným záujmom.Musia počkaťHoci mestské zastupiteľstvo prijalo uznesenie, v ktorom žiada primátora mesta, aby bezodkladne zabezpečil vyvesenie dodatku na úradnej tabuli alebo zabezpečil vypracovanie nového dodatku väčšinou hlasov, nič sa zatiaľ nemení. Mesto počká na rozhodnutie najvyššieho súdu.Reakcia rodičovVyjadrenie za rodičov detí, ktoré navštevujú SZUŠ, poskytla Lea Škandíková.Teší ma, že oprávnenosť nároku na dotáciu a splnenie zákonných podmienok pre jeho vyplatenie Mestom Dubnica nad Váhom vyslovil aj Krajský súd v Trenčíne. Verím, že uznesenie súdu, na ktoré časť poslancov mestského zastupiteľstva čakala, bude pre nich konečne dostatočným dôvodom, aby hlasovali za zahrnutie SZUŠ do príslušného VZN a na problém sa pozrú aj z tej ľudskej stránky, nielen politickej príslušnosti k nejakej skupine a jej vodcovi.Kto by bol nakoniec v prípade ukončenia činnosti tejto školy, ktorá v meste Dubnica nad Váhom skončí len z dôvodu neoprávnene zadržiavaných financií nielen zo strany mesta Dubnica nad Váhom, ale aj poslancov, pretože školu svojím hlasovaním nezaradili ako prijímateľa dotácie do príslušného VZN, porazeným? Porazeným budú deti tejto školy. Verím, že pri hlasovaní zvíťazia zákony, zdravý rozum a ľudskosť, nie špinavé politické hry. Zdieľať na facebooku (72) Diskusia (0)
6 719 Majú zámer s parkom pred nemocnicou
1 021 Hrozí zrútenie vozovky
435 Zo života sa vytráca skromnosť
254 Dvadsaťštyri hodín v sedle
155 Chystajte dáždniky, blížia sa búrky
152 Podmanín dvakrát zvíťazil
145 Ani rozhodnutie krajského súdu nepomohlo
136 Plevník a Brvnište doma zabrali
129 Symbolickú míľu prešli stovky ľudí
6 7692.
1 0214.

References: súd 
 súd 
 súd 
 súd 
 súd 
 súd 
 súd